**ИКОНОМИЧЕСКИ УНИВЕРСИТЕТ – ВАРНА**

**КАТЕДРА “МАРКЕТИНГ”**

**СТУДЕНТСКА НАУЧНА СЕСИЯ 2019**

**СЕКЦИЯ: “ МАРКЕТИНГ”**

**ДАТА НА ПРОВЕЖДАНЕ: 24 АПРИЛ 2019**

**ЧАС НА ПРОВЕЖДАНЕ: 13:30 ЧАСА**

**МЯСТО НА ПРОВЕЖДАНЕ: зала 2-219**

Ежегодно в Университета се провежда студентска научна конференция, където студентите от различни специалности и равнища на обучение демонстрират своите умения и достижения в научната област, в която се обучават. Първият етап е по специалности, а вторият – в рамките на целия Университет.

**РЕГЛАМЕНТ ЗА УЧАСТИЕ В ПЪРВИ ЕТАП**

1. Студентската научна сесия е предназначена за студенти от различните равнища на образование (бакалаври и магистри) от специалностите: Маркетинг, Международен бизнес, Управление на продажбите и мърчандайзинг, Реклама и медийни комуникации, Маркетинг и бранд мениджмънт, Корпоративен маркетинг;
2. В научната сесия може да се участва самостоятелно или колективно.
3. Разработките трябва да представляват изследване по актуален проблем в областта на маркетинга и международния бизнес, който е избран по преценка на участниците (това може да бъде проблем, който е разработван като курсова работа по изучавана дисциплина от минали семестри или от настоящ семестър, но излиза извън обхвата на изучаваните дисциплини; проблем, към който участника или участниците проявяват интерес; проблем, към който участника или участниците се/са е/се насочил/и за разработване на дипломна работа).
4. Разработката трябва да бъде в обем до 20 стандартни страници (30 реда в страница, 60 символа на ред) и трябва да съдържа следната структура: заглавие, автор/и, специалност, курс, научен ръководител, актуалност на проблема, мотиви за избор на проблема, цел на разработката, задачи, преглед на изследвания по проблема, използвани методи и анализационни техники, постигнати резултати, използвана литература. Работен език: български.
5. Участието се заявява, чрез попълване на заявка, която в срок до 15 април 2019 г., до 16:00 часа, се предава в кабинет 317 или на пощенската кутия на катедра „Маркетинг“ – markconsult@ue-varna.bg.
6. Готовите разработки трябва да бъдат предадени най-късно до 22 април 2019 г., до 15:00 часа в кабинета на катедра „Маркетинг” (каб. 317) на хартия и на електронен носител.
7. Представянето по време на сесията в секция “Маркетинг” не трябва да надхвърля 7 минути. Всеки екип разработва представяне (Power Point, Prezi или др.). В началото на научната сесия се оповестява редът на представяне на разработките. Жури ще оценява представените разработки и ще излъчи победители на първо, второ и трето място.
8. Състав на жури за студентска научна сесия 2019 г.:
	1. доц. д-р Мария Кехайова-Стойчева - председател
	2. гл. ас. д-р Свилен Иванов
	3. гл. ас. д-р Боряна Грънчарова
	4. ас. Пламена Паламарова – Секретар
9. Критерии за оценяване на разработките: актуалност на проблематиката; способност да се обобщават разнообразни източни на информация; умения в приложение на специфични изследователски методи, техники, приложни продукти; иновативност и творчество на обобщения и анализи; атрактивност на представянето.
10. Класираният участник на първо място продължава надпреварата във второ равнище, където се бори за наградата на Ректора на ИУ – Варна. За участието на следващото равнище разработката, класирана на първо място трябва да се синтезира във формат до 8 стандартни страници (указанията за формата на разрабтката на втори етап се намират в каб. 317).

11.03.2019 г.

Ръководител катедра:

 /проф.д-р Евгени Станимиров/